Държавен вестник, бр. 43, 2019 г., стр. 35

БРОЙ  43	
Д Ъ Р Ж А В Е Н  В Е С Т Н И К 	
СТР.  35  
в дневника на кораба. Оборудването трябва 
да бъде инспектирано и изпитано от експерт 
най-малко веднъж годишно.
14.2.7 Носилка, която е подходяща за пов-
дигане на пострадалия от помещения, като 
товарното помпено отделение, трябва да бъде 
поставена на лесно достъпно място.
14.2.8 Корабите, предназначени за превоз на 
определени товари, трябва да бъдат снабдени 
с подходяща респираторна и очна защита, 
достатъчна за всяко лице на борда в случай 
на авария, при следните условия:
1. респираторна защита от филтърен тип се 
приема само когато един филтър е подходящ 
за всички товари, които корабът е сертифи-
циран да превозва;
2. отделният дихателен апарат трябва да има 
нормално време на обслужване от 15 минути;
3. респираторната защита в случай на авария 
не трябва да се използва за противопожарни 
цели или за обработка на товари и трябва да 
бъде маркирана по съответния начин.
Индивидуалните товари, за които се при-
лагат разпоредбите на настоящия параграф, са 
посочени в колона „i“ в таблицата на Глава 17.
14.2.9 Корабът трябва да има на борда 
медицинско оборудване за оказване на първа 
помощ, включително оборудване за кислород-
на реанимация и антидоти за превозваните 
товари.
14.2.10 Подходящо маркирани душове за 
дегазация и течност за промиване на очите 
трябва да са разположени на палубата на 
удобни места. Душовете и течността за про-
миване на очите трябва да могат да работят 
при всички условия на околната среда.
Г Л А В А  1 5
СПЕЦИАЛНИ ИЗИСКВАНИЯ
Разпоредбите на тази глава се прилагат, 
когато се прави конкретно позоваване в колона 
„m“ в таблицата на Глава 17. Тези изисквания 
допълват общите изисквания на Кодекса.
15.1 Ацетон цианохидрин
Ацетон цианохидринът трябва да се ста-
билизира с неорганична киселина, за да се 
предотврати разграждането. Сертификат за 
стабилизация трябва да бъде предоставен от 
производителя и да се съхранява на борда, 
като се посочват:
1. името и количеството добавен стаби-
лизатор;
2. дата, на която е добавен стабилизаторът, 
и продължителност на ефективността;
3. всякакви температурни ограничения, 
определящи ефективната продължителност 
на действие на стабилизатора;
4. действието, което трябва да се предприе-
ме, ако продължителността на рейса надвиши 
ефективната продължителност на действие на 
стабилизатора.
15.2 Разтвор на амониев нитрат, 93 % или 
по-малко
15.2.1 Разтворът на амониев нитрат трябва 
да съдържа най-малко 7 % вода от теглото си. 
Киселинността (рН) на товара, разредена с 10 
водни части към 1 част от товара от теглото, 
трябва да бъде между 5,0 и 7,0. Разтворът не 
трябва да съдържа повече от 10 ppm хлорни 
йони, 10 ppm железни йони и не трябва да 
съдържа други замърсители.
15.2.2 Танковете и оборудването за разтвор 
на амониев нитрат трябва да са независими от 
танковете и оборудването, съдържащи други 
товари или горими продукти. Оборудването, 
което може, докато е в работно състояние или 
когато е с дефекти, да изпуска горими продук- 
ти в товара, например смазочни материали, 
не трябва да се използва. Танковете не трябва 
да се използват под баласт с морска вода.
15.2.3 Освен ако не е изрично одобрено 
от Администрацията, разтворите на амониев 
нитрат не трябва да се транспортират в тан-
кове, които преди това са съдържали други 
товари, освен ако танковете и свързаното с тях 
оборудване не са били почистени по начин, 
удовлетворяващ Администрацията.
15.2.4 Температурата на топлообмен в 
средата в отоплителната система на танка не 
трябва да превишава 160 °C. Отоплителната 
система трябва да бъде снабдена със система 
за управление, която да поддържа товара при 
средна температура в наливно състояние от 
140 °C. Трябва да се осигурят аларми, които 
реагират на висока температура от 145 °C 
и 150 °C, и аларма, която реагира на тем-
пература от 125 °C. Когато температурата 
на топлообмен в средата надвишава 160 °C, 
трябва също да има аларма. Алармите, които 
реагират на температурните промени, и уре-
дите за контрол трябва да бъдат разположени 
на щурманския мостик.
15.2.5 Ако средната температура на товара 
в наливно състояние достигне 145 °C, проба 
от товара трябва да бъде разредена с 10 части 
дестилирана или деминерализирана вода към 
1 част от теглото на товара. Киселинността 
(рН) трябва да бъде определена чрез инди-
каторна хартия с тесен диапазон или стик. 
След това трябва да се правят измервания на 
киселинността (рН) на всеки 24 часа. Ако се 
установи, че киселинността (рН) е под 4,2, 
амонячният газ трябва да бъде инжектиран 
в товара, докато не достигне киселинност 
(рН) от 5,0.
15.2.6 Трябва да се предвиди фиксирана 
инсталация за впръскване на амонячен газ 
в товара. Средствата, с които се контролира 
тази система, трябва да се намират на щур-
манския мостик. За тази цел на борда трябва 
да има 300 кг амоняк на 1000 тона разтвор 
на амониев нитрат.
15.2.7 Товарните помпи трябва да са от 
центробежен тип с дълбоки шахти или от 
центробежен тип с водни уплътнения.